Съдържание
Индекс 🔎︎

# Информация за документа

Полетата „Информация за документа“ съдържат информация за свойствата на документа, например датата на създаване. За за прегледате свойствата на документа, изберете Файл - Свойства.

За достъп до тази команда...

Изберете раздела Вмъкване - Поле - Още полета - Информация за документа

Когато експортирате или импортирате документ на HTML, съдържащ полета с информация за документа, се ползват специални формати на LibreOffice.

### Тип

Показва възможните типове на полета. За да прибавите поле към документа, изберете тип на поле, изберете поле от списъка Избор и натиснете Вмъкване. Налице са следните полета:

Тип | Значение
Коментари | Вмъква коментарите, както са въведени в раздела Описание на диалоговия прозорец Файл - Свойства.
Създаден | Вмъква името на автора и датата или часа на създаване на документа.
По избор | Вмъква съдържанието на свойствата от раздела Свойства по избор на диалоговия прозорец Файл - Свойства. (Вижда се само ако има добавени потребителски свойства.)
Ключови думи | Вмъква ключовите думи, както са въведени в раздела Описание на диалоговия прозорец Файл - Свойства.
Последно отпечатан | Вмъква името на автора и датата или часа на последното отпечатване на документа.
Променен | Вмъква името на автора и датата или часа на последното записване на документа.
Номер на редакция | Вмъква номера на версията на текущия документ.
Тема | Вмъква темата, както е въведена в раздела Описание на диалоговия прозорец Файл - Свойства.
Заглавие | Вмъква заглавието, както е въведено в раздела Описание на диалоговия прозорец Файл - Свойства.
Общо време на редактиране | Вмъква количеството време, прекарано в редактиране на документ.

Следващите полета могат да бъдат вмъкнати само ако съответния тип поле е избран от списъка Тип .

### Избор

Показва възможните полета за типа поле избран от списъка Tип . За да вмъкнете поле, изберете го и натиснете бутона Вмъкване.

За да вмъкнете бързо поле от списъка Избор, щракнете двукратно върху полето.

За полетата от тип „Създаден“, „Променен“ и „Последно отпечатан“ може да се включат авторът, датата и часът на съответната операция.

### Форматиране

Изберете формата, който искате да приложите върху избраното поле, или щракнете върху „Допълнителни формати“, за да зададете формат по избор.

Когато изберете „Допълнителни формати“, се отваря диалоговият прозорец Числов формат, където можете да дефинирате формат по избор.

## Фиксирано съдържание

Вмъква полето като статично съдържание, т.е. обновяването му е невъзможно.

Полетата с фиксирано съдържание се изчисляват само при създаване на нов документ от шаблон, съдържащ такива полета. Например, поле за фиксирана дата вмъква датата, на която новият документ е създаден от шаблона.