Универсална достъпност (експортиране на PDF)

Съдържание
Индекс 🔎︎

## Универсална достъпност (PDF/UA)

Създава PDF файл, отговарящ на изискванията на спецификацията PDF/UA (ISO 14289) за универсална достъпност.

За достъп до тази команда...

Изберете раздела Файл - Експортиране като - Експортиране като PDF - Общи.

после изберете Универсална достъпност (PDF/UA).

Спецификацията дефинира изискваната структура и форматиране на документ и възможностите на PDF, които са по-подходящи от гледна точка на достъпността. Тази спецификация може да се използва и за генериране на документи, отговарящи на указанията на W3C за достъпност на уеб съдържание 2.0 (WCAG 2.0, Web Content Accessibility Guidelines 2.0).

Текущата реализация (януари 2020 г.) проверява за следното:

- Зададено е заглавие на документа.

- Зададен е език на документа или всички използвани стилове имат зададен език.

- Всички изображения, графики, OLE обекти имат алтернативен ("alt") текст (или заглавие за някои обекти).

- Таблиците не включват разделени или обединени клетки.

- Използвано е само интегрирано номериране. Няма ръчно номериране (например изписване на „1.“, „2.“, „3.“ в началото на абзаците).

- Текстовете на хипервръзки не са хипервръзки сами по себе си и хипервръзките са описани.

- Контрастът между текста и фона отговаря на спецификацията WCAG.

- Няма мигащ текст.

- Няма бележки под линия и в края на текста.

- Нивата на заглавията трябва да се увеличават постепенно, без прескачане (например не може да се премине от „Заглавие 1“ към „Заглавие 3“, прескачайки „Заглавие 2“).

- Текстът не изразява допълнително значение чрез (пряко) форматиране.

Проверете достъпността, преди да се опитате да експортирате, чрез Инструменти - Проверка за достъпност.